
INFORMACIJA APIE ASMENS DUOMENŲ TVARKYMĄ


Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau - Reglamentas (ES) 2016/679) 13 straipsniu, teikiame Jums informaciją, susijusią su Jūsų duomenų tvarkymu: 

1. Duomenų valdytoja – Lietuvos Respublikos krašto apsaugos ministerija (toliau – KAM) (juridinio asmens kodas 188602751, buveinės adresas: Totorių g. 25, LT-01121 Vilnius, tel. 8 706 70 750, el. paštas kam@kam.lt). 

2. Duomenų apsaugos pareigūno kontaktai: asmens.duomenys@kam.lt.

3. Tvarkomi duomenys. Informuojame Jus, kad tvarkome / numatome tvarkyti šiuos Jūsų asmens duomenis: 

3.1. vardas, pavardė;
3.2. atstovaujama organizacija ar įmonė;
3.3. informacija apie perduotą paramą Ukrainos kariams;
3.4. kontaktiniai duomenys.

4. Duomenų tvarkymo tikslas: 
KAM renginių organizavimo bei informacijos apie viešintinus KAS renginius pateikimo tikslu, siekiant padėkoti visiems savo iniciatyva teikiantiems paramą Ukrainos kariuomenei, artėjant antrosioms Rusijos karo prieš Ukrainą metinėms.

[bookmark: _GoBack]5. Duomenų tvarkymo teisinis pagrindas – Reglamento (ES) 2016/679 6 straipsnio 1 dalies a punktas (sutikimas) Lietuvos Respublikos krašto apsaugos ministerijos interneto svetainės nuostatai, patvirtinti Krašto apsaugos ministro 2018 m. sausio 4 d. įsakymu Nr. V-10 (2023 m. birželio 22 d. įsakymo Nr. V-509 redakcija) (20, 21 p.). Savo sutikimą tvarkyti 3 punkte nurodytus duomenis galite atšaukti, parašydami laisvos formos prašymą KAM Strateginės komunikacijos ir viešųjų ryšių departamentui el. paštu kam.pas@kam.lt.

6. Duomenų šaltinis. Pirmiau (3 p.) nurodyti Jūsų asmens duomenys gaunami Jums užpildžius KAM interneto svetainėje www.kam.lt pateiktą anketą „Ukrainos kariuomenės rėmėjai“.

7. Asmens duomenų gavėjai.  Duomenys tvarkomi KAM.

8. Duomenų subjektų teisės. Informuojame, kad turite teisę prašyti, kad Jums būtų leista susipažinti su Jūsų asmens duomenimis ir juos ištaisyti arba ištrinti, teisę apriboti duomenų tvarkymą, teisę į duomenų perkeliamumą, teisę nesutikti, kad asmens duomenys būtų tvarkomi. Šias teises galite įgyvendinti Asmens duomenų tvarkymo ir duomenų subjektų teisių įgyvendinimo taisyklių, patvirtintų krašto apsaugos ministro 2015 m. gruodžio 3 d. įsakymu Nr. V-1253, IV skyriuje nustatyta tvarka. Taisyklės yra paskelbtos viešai, jas galima rasti adresu: https://e-seimas.lrs.lt/portal/legalAct/lt/TAD/03bb8732999011e58856802eb9fdffa1/asr.
Dėl duomenų subjektų teisių įgyvendinimo maloniai prašome kreiptis į duomenų apsaugos pareigūną punkte nurodytais kontaktais.

9. Asmens duomenų saugojimo laikotarpis. 
KAM interneto svetainėje www.kam.lt yra sudarytos sąlygos jos lankytojams užpildyti formas ir pateikti informaciją, o joje pildant formas, formose pateikti duomenys (įskaitant asmens duomenis) interneto svetainėje nesaugomi, užpildžius formą jie automatiškai išsiunčiami už tolesnį klausimo nagrinėjimą atsakingo asmens elektroninio pašto adresu.
Informuojame, kad Jūsų asmens duomenys, pateikti anketoje ir kartu su anketa pateikti duomenys / dokumentai automatiškai išsiųsti už tolesnį klausimo nagrinėjimą atsakingo asmens elektroninio pašto adresu saugomi  2 mėnesius nuo dienos, kai pasiekiami tikslai, dėl kurių buvo tvarkomi asmens duomenys  ir sunaikinami nedelsiant, kai tampa nebereikalingi.
Duomenų saugojimo terminas gali būti ilgesnis, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame arba kitokiame tyrime, civilinėje, administracinėje ar baudžiamojoje byloje ar kitais įstatymų ar kitų teisės aktų nustatytais atvejais, arba kitomis svarbiomis priežastimis objektyviai galima pagrįsti ilgesnį jų saugojimą. KAM valdomose informacinėse sistemose ir registruose asmens duomenys saugomi bei archyvuojami įstatymų ir (ar) šių sistemų nuostatuose nustatytais terminais.

10. Skundų teikimas. Informuojame, kad Jūs turite teisę skųsti duomenų valdytojo KAM veiksmus (neveikimą) Valstybinei duomenų apsaugos inspekcijai (L. Sapiegos g. 17, Vilnius, el. p. ada@ada.lt, interneto svetainė https://vdai.lrv.lt/) ar (ir) teismui teisės aktų nustatyta tvarka. 
Daugiau informacijos apie asmens duomenų tvarkymą ir duomenų subjektų teisių įgyvendinimą krašto apsaugos sistemoje galima rasti puslapyje www.kam.lt, skiltyje ,,Asmens duomenų apsauga“ bei Asmens duomenų tvarkymo ir duomenų subjektų teisių įgyvendinimo taisyklėse, patvirtintose krašto apsaugos ministro 2015 m. gruodžio 3 d. įsakymu Nr. V-1253.
						__________________



